{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":10,"n_cols":6,"rows_kept":10,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Potpora poduzećima za certifikaciju proizvoda i uvođenje sustava upravljanja"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"HRVATSKA GOSPODARSKA KOMORA","UPUTE ZA PRIJAVITELJE","U nastavku dostavljamo upit naše članice iz industrijskog sektora uz molbu za pojašnjenjem.\nČlanica navodi kako ne planira uvoditi  novi sustav upravljanja, no krajem ove godine joj predstoji recertifikacija za ISO 9001 i 14001. Stoga članicu zanima odnose li se potpore i na recertifikacije sustava ili samo na uvođenje novih sustava upravljanja.","Primljeno na znanje","Troškovi održavanja normi za sustave upravljanja i procesa su navedeni kao neprihvatljivi. Bit će dodatno pojašnjeno u Uputama za prijavitelje."]
[2,"PLATFORMA 22 D.O.O. ZA RAZVOJ I INVESTICIJE","UPUTE ZA PRIJAVITELJE","Poštivani. na polji Preuzmi Word dokument nalazi se isti obrazac kao na polju Ostali dokumenti. Molimo ažurirajte. Hvala","Prihvaćen","Prilikom unosa Uputa za prijavitelje došlo je do tehničke greške. Navedeno je ispravljeno."]
[3,"IVAN ZVONIMIR GALIĆ","1. Opće informacije,\n1.3. Predmet, svrha i pokazatelji Poziva","Pod pokazateljem poziva: \"Broj sustava upravljanja kvalitetom ili poslovnim procesima uveden u poslovanje  (certificiran)\" govori o sustavu upravljanja kvalitetom \"ISO 9001:2015\", a ne i drugim sustavima upravljanja (ISO 14001, ISO 45001, ISO 27001), pa bi bilo dobro dopustiti sve sustave upravljanja, odnosno maknuti riječ \"kvalitetom\".\n\nIsto tako bi bilo dobro odlučiti se između broja certifikata i broja procesa da se ne dogodi da jedna tvrtka ima tri certifikata za ISO 9001:2015 za svali proces (prodaja, proizvodnja, ugradnja) što bi bilo logično da je jedan certifikat, a dodjelu sredstava definirati po broju procesa jer nije isto je li tvrtka certificira jedan proces ili tri.\n\nDakle, prijedlog je da kao pokazatelj stoji \"Broj sustava upravljanja\" uveden u poslovanje  (certificiran), a kao Opis i izvor provjere ostvarenja pokazatelja da se stoji \"Broj sustava upravljanja uveden u poslovanje kao rezultat projekta, certificiran u godini m te potvrđen u godinama m+1 i m+2 ...\"","Primljeno na znanje","Razmotrit će se."]
[4,"HRVATSKA OBRTNIČKA KOMORA","1. Opće informacije,\n1.4. Financijska alokacija Poziva, iznosi i intenziteti bespovratnih sredstava   ","Za mikro i male poduzetnike, što uključuje velik broj obrtnika, koji imaju potrebu uvođenje normi i certifikata je prag od 5.000,00 eura bespovratnih sredstava previsok, stoga predlažemo da se minimalni iznos potpore za mikro i male poduzetnike smanji na 3.000,00 eura.","Prihvaćen","Bit će uneseno u poziv sukladno prijedlogu."]
[5,"IVAN ZVONIMIR GALIĆ","1. Opće informacije,\n1.4. Financijska alokacija Poziva, iznosi i intenziteti bespovratnih sredstava   ","U prošlom pozivu se događalo da su tvrtke koje su imale jednog zaposlenog dobivale protuvrijednost od 50.000€ za uvođenje sustava upravljanja (vjerojatno uz obećanje nekoliko zaposlenih) - mišljenja sam da bi trebalo uvesti ograničenja po broju zaposlenih i po broju procesa (iako i tvrtka sa jednim zaposlenim može imati više procesa), budući da se na bazi broja zaposlenih i broja lokacija definira i broj \"čovjek-dana\" za audit. Predlažem da se definiraju ograničenja i po broju postojećeg broja zaposlenih po normi na bazi veličine poduzetnika na način:\n\n\"Poduzetniku se priznaju troškovi za uvođenje normi i certificiranje ovisno o veličini poduzetnika do visine (formirati kao tablicu):\n- mikro poduzetnik - uvođenje sustava upravljanja do 6000 € po normi; za certificiranje do 3.000€ po normi\n- mali poduzetnik - uvođenje sustava upravljanja  do 12.000 € po normi; za certificiranje do 5.000€ po normi\n- srednji poduzetnik - uvođenje sustava upravljanja do 20.000€ po normi; za certificiranje do 7.000€ po normi\n\nEdukacija po educiranoj zaposlenoj osobi poduzetnika se priznaje do iznosa:\n- do 300€ u slučaju da je edukacija obavljena bez stjecanja certifikata od akreditirane organizacije za certificiranje osoba\n- do 1.600€ u slučaju da je educirana osoba stekla certifikat od akreditirane organizacije za certificiranje osoba (ISO/IEC 17024)\"\n\nNa ovaj način bi se ipak ograničila potencijalna zloupotreba sredstava.","Primljeno na znanje","Razmotrit će se."]
[6,"HRVATSKA OBRTNIČKA KOMORA","2. Prihvatljivost prijavitelja i kriteriji isključenja,\n2.3. Kriteriji za isključenje prijavitelja","Kriterij pod točkom o. Ako prijavitelj nema niti jednog zaposlenog na temelju sati rada u godini za koju prijavitelj ima zadnje dostupne službene podatke prije podnošenja projektnog prijedloga je restriktivan za brojne obrtnike. Predlažemo de se kao isključujući kriterij ostavi samo točka n. Ako prijavitelj nema niti jednog zaposlenog na temelju sati rada u mjesecu koji prethodi predaji projektnog prijedloga, čime će se povećati broj obrta koji se mogu javiti na Poziv. Micanjem kriterija pod točkom o. omogućilo bi se sudjelovanje novootvorenim obrtima i poduzećima koji često nemaju zaposlenu osobu unatrag punih godinu dana.","Nije prihvaćen","Poziv je namijenjen pružanju potpore MSP-ovima kako bi povećali međunarodnu konkurentnost ocjenjivanjem sukladnosti i certifikacijom proizvoda, usluga ili procesa u skladu sa zahtjevima međunarodno priznatih norma ili certifikacijskih shema. Ukoliko prijavitelj nema zaposlenih može se smatrati da mu je obavljanje  djelatnosti sporedna aktivnost, a osim toga tada su upitni kako kapaciteti za provedbu projekta tako i održivost projekta i pokazatelja specifičnih za poziv u razdoblju od 2 godine nakon završetka projekta."]
[7,"HRVATSKA OBRTNIČKA KOMORA","5. Opći zahtjevi koji se odnose na prihvatljivost troškova projekta,\n5.1. Prihvatljive kategorije troškova","Predlažemo da se u prihvatljive izravne troškove uvrsti nepovrativ PDV.","Primljeno na znanje","Sukladno pravilima Poziva navedeni trošak nije naveden u neprihvatljivim troškovima. U kategoriji neprihvatljivih troškova prijavitelja naveden je samo nadoknadivi PDV tj. porez na dodanu vrijednost za koji korisnik ima pravo ostvariti odbitak.\nBiti će dodatno pojašnjeno u Uputama za prijavitelje."]